इस वर्ष देशभर के लगभग 17,000 स्‍कूलों के 14 लाख विद्यार्थियों ने ‘जल संरक्षण-से भविष्‍य को संवारे’ विषय पर विद्यालय स्‍तरीय चित्रकला प्रतियोगिता में भाग लिया। इनमें से प्रत्‍येक राज्‍य की राज्‍यस्‍तरीय प्रतियोगिता के लिए 50 बच्‍चों को ‘भू-जल एवं नदियों का प्रदूषण से संरक्षण’ विषय पर चित्र बनाने के लिए आमंत्रित किया गया। प्रत्‍येक राज्‍य में प्रथम पुरस्‍कार जीतने वाले 30 बच्‍चों ने आज आयोजित राष्‍ट्रीय चित्रकला प्रतियोगिता में हिस्‍सा लिया।